जमीनी झगड़े के चलते हथियारों से एक को किया जख्मी, तीन नामजद
लुधियाना |साहनेवाल केगांव गद्दोवाल में जमीनी झगड़े के चलते हथियारबंदों ने हमला कर एक युवक को जख्मी कर दिया। उसे इलाज के लिए सिविल अस्पताल पहुंचाया गया। पता चलने पर थाना साहनेवाल की पुलिस मौके पर पहुंची। जांच के बाद जख्मी हुए गुरपाल सिंह के बयान पर पुलिस ने इसी गांव के रहने वाले अर्शदीप सिंह, गुरप्रीत सिंह सुरजीत सिंह को नामजद किया है। जख्मी ने बताया कि उक्त लोगों के साथ उनका पुराना जमीनी झगड़ा चल रहा है। वह अपने जमीन में से मिट्टी निकाल रहा था तो इसी बात को लेकर उक्त आरोपियों के साथ बहस हो गई। उन्होंने उस हथियारों से लैस होकर हमला कर दिया। हेडकांस्टेबल रामशरण ने बताया कि आरोपियों की तलाश की जा रही है।
hin_Deva hin_Deva